Michael Chabon

Michael Chabon ([ˈʃeɪbɒn];; sündinud 24. mail 1963) on Ameerika kirjanik (prosaist, stsenarist ja literaat).

Loomingu tähtteoseid
Chaboni esimene romaan "The Mysteries of Pittsburgh" ("Pittsburghi saladused", 1988) ilmus, kui autor oli 25-aastane. Sellele järgnesid "Wonder Boys" (1995) ja kaks jutukogu. 2000. aastal avaldas Chabon romaani "The Amazing Adventures of Kavalier & Clay", mida kirjanduskriitik John Leonard 2007. aastal uuemate romaanide ülevaates nimetas Chaboni meistriteoseks. 2001. aastal pälvis see Pulitzeri ilukirjanduspreemia.

Tema alternatiivajalooline kriminaalromaan "The Yiddish Policemen's Union" ilmus 2007 ning võitis Hugo, Sidewise'i, Nebula ja Ignotuse auhinna; sariromaan "Gentlemen of the Road" ilmus sama aasta sügisel raamatuna. 2012. aastal avaldas Chabon  romaani "Telegraph Avenue", mida on nimetatud 21. sajandi "Middlemarchiks" ja mis kujutab kahe perekonna põimuvaid elusid San Francisco lahe ääres 2004. aastal. Sellele järgnes 2016. aasta novembris romaan "Moonglow", ilukirjanduslik memuaarteos tema emapoolsest vanaisast, mis põhineb tolle 1989. aastal surivoodil tugevate valuvaigistite mõju all esitatud pihtimuslool.

Loomingu eripära
Chaboni teoseid iseloomustavad keerukas keel, sage metafoorikasutus"Chabon, Michael – Introduction". Contemporary Literary Criticism. Ed. Jeffrey W. Hunter. Vol. 149. Gale Cengage, 2002. eNotes.com. 2006. Vaadatud: 3. juuli 2009. ning korduvad teemad nagu nostalgia, lahutus, hüljatus, isadus ning eelkõige juudi identiteedi küsimused.Meyers, Helene, Reading Michael Chabon. Greeenwood, 2010. Sageli kujutab ta tegelasi, kes on geid, biseksuaalsed või juudid. Alates 1990. aastatest on Chabon kirjutanud eri stiilides tekste avaldamiseks erisugustes kanalites. Ta on tuntud žanrikirjanduse ja süžeepõhise kirjanduse kaitsjana. Romaanide kõrval on Chabon avaldanud ka stsenaariume, lasteraamatuid, koomikseid ja järjejutte ajakirjanduses.

Tunnustus
2012 – valiti Ameerika Kunstide ja Kirjanduse Akadeemia liikmeks

Viited

Kirjandus
Costello, Brannon (ed.). Conversations with Michael Chabon. University Press of Mississippi, 2015. (Intervjuud Chaboniga 1995-2012.)
Dewey, Joseph. Understanding Michael Chabon. University of South Carolina Press, 2014.
Gibbs, Alan. Contemporary American Trauma Narratives. Edinburgh University Press, 2014.
Groß, Florian. "'To emerge from its transitional funk': The Amazing Adventures of Kavalier & Clay'''s Intermedial Dialogue with Comics and Graphic Novels." Scandinavian Journal of Comic Art, vol. 1, no. 2 (Winter 2012), lk. 3–28.
Huber, Irmtraud. Literature After Postmodernism: Reconstructive Fantasies. Palgrave Macmillan, 2014.
Kavadlo, Jesse and Batchelor, Bob (eds.). Michael Chabon's America: Magical Words, Secret Worlds, and Sacred Spaces. Rowman & Littlefield, 2014.
 Levine, Daniel B."Josef Kavalier's Odyssey: Homeric Echoes in Michael Chabon's The Amazing Adventures of Kavalier & Clay". International Journal of the Classical Tradition, vol. 17, no. 4 (December 2010), lk. 526–555.
 Scanlan, Margaret. "Strange Times to Be a Jew: Alternate History after 9/11". Rmt: Duvall, John and Markzec, Robert (eds.). Narrating 9/11: Fantasies of State, Security, and Terrorism ''. Johns Hopkins University Press, 2015.

 Välislingid 

 Chaboni koduleht
 The Amazing Website of Kavalier & Clay
 Michael Chabon, IMDb
 Michael Chabon, Internet Speculative Fiction Database
 Chaboni jutud ja esseed, The New Yorker

Kategooria:Ameerika Ühendriikide kirjanikud
Kategooria:Ameerika Ühendriikide stsenaristid
Kategooria:Ameerika Ühendriikide ulmekirjanikud
Kategooria:Sündinud 1963